system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Liești, Galați?
assistant
Liești () este o comună în județul Galați, Moldova, România, formată numai din satul de reședință cu același nume.

Așezare 
Comuna se află în marginea vestică a județului, în Câmpia Tecuciului, la limita cu județul Vrancea, pe malul stâng al Siretului. Este străbătută de șoseaua națională DN25, care leagă Galațiul de Tecuci. Prin comună trece și calea ferată Galați–Tecuci, pe care este deservită de stațiile Liești și Șerbănești.

Istoric 
La sfârșitul secolului al XIX-lea, comuna făcea parte din plasa Bârlad a județului Tecuci, și era formată din satele Liești și Șerbănești, având în total 3763 de locuitori ce trăiau în 885 de case. În comună funcționau două mori de foc, trei biserici și trei școli: una de băieți (cu 96 de elevi, înființată în 1865) și una de fete (cu 26 de eleve, înființată în 1881) în Liești, și una mixtă în Șerbănești, cu 42 de elevi, înființață tot în 1881. Anuarul Socec din 1925 consemnează separarea satului Șerbănești pentru a forma o comună separată; cele două comune făceau parte din plasa Ivești a aceluiași județ, având, respectiv 2197 de locuitori (comuna Liești) și 1762 de locuitori (comuna Șerbănești).

În 1950, comunele au trecut în administrarea raionului Măicănești din regiunea Putna, dar în 1953 a devenit reședința raionului Liești din regiunea Galați, tot atunci comuna Șerbănești fiind desființată, iar satul ei revenind la comuna Liești. Raionul a fost desființat în 1960, când comuna a trecut la raionul Galați din aceeași regiune. În 1968, comuna a trecut la județul Galați, iar satul Șerbănești a fost desființat și el, comasat cu satul Liești.

Demografie 

Conform recensământului efectuat în 2021, populația comunei Liești se ridică la 8.505 locuitori, în scădere față de recensământul anterior din 2011, când fuseseră înregistrați 8.902 locuitori. Majoritatea locuitorilor sunt români (78,75%), cu o minoritate de romi (12,17%), iar pentru 9,05% nu se cunoaște apartenența etnică. Din punct de vedere confesional, majoritatea locuitorilor sunt ortodocși (89,28%), iar pentru 9,52% nu se cunoaște apartenența confesională.

Administrație 
Comuna Liești este administrată de un primar și un consiliu local compus din 17 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Din 1 iulie 2002 funcționează Judecătoria Liești. Judecătoria Liești a mai funcționat în perioada 1950-1968.

Economie 
Localitatea are o fabrică de zahăr aparținând concernului Agrana, un abator deschis cu fonduri structurale nerambursabile de la UE cu peste 200 de angajați, o fermă de animale, câteva fabrici de bolțari, câteva brutării, o ciupercărie, o multitudine de SRL-uri care se ocupă cu comerțul, 3 bănci(BRD, Carpatica și Raiffeisen), o cooperativă de credit și de asemenea un CAR (învățământ). Majoritatea populației se ocupă cu agricultura, puțini încă mai lucrează în Combinatul Siderurgic de la Galați, aflat de câțiva ani în proprietatea magnatului indian Lakshmi Mittal.

Începând din anul 2000, mulți dintre săteni au părăsit țara, pentru a munci în Italia sau Spania.

Cultură

Învățământ 
Lieștiul are o școală de arte si meserii, alte 4 școli de 8 clase, 4 grădinițe și o bibliotecă publică (14.000 volume).

Cele patru școli cu clasele I–VIII sunt:

 Școala Gimnazială Nr.1 Liești
 Școala Gimnazială Nr.2 Liești
 Școala Gimnazială Nr.3 Liești
 Școala Gimnazială Sfântul Nicolae

Sport 
Echipa de fotbal locală, CS Sporting Liești, joacă în Liga a III-a în sezonul 2018-2019, și în același sezon al Cupei României a ajuns până în faza șaisprezecimilor de finală.

Personalități 
 Ion Iancu (medic) (1902 - 1992), medic;
 Anghel Saligny (1854 - 1925), inginer constructor, membru al Academiei Române;
 Costică Bulai (n. 1926 - d. 2014 ), jurist, judecător la Curtea Constituțională a României; 
 Dan Mihăilescu (n. 1929 -d. 2016), publicist, psiholog și estetician;
 Liliana Hodorogea (n. 1959), actriță;
 Antonel Borșan (n. 1970), sportiv;
 Dimitrie C. Pennescu (1874 - 1938) diplomat;
 Fănică Lupu Liești, (n. 1938 - d. 2020), balerin, coregraf;
 General de brigadă Ioniță  Borșan (7 aprilie 1919 comuna Liești, județul Galați).

Note 

Liești
Liești